khistorydata/jeongjo-sjw-relations huggingface dataset:
정조 15년
洪仁浩以水原府武所試官言啓曰傳曰武士則閑良數近半千明日內勢難畢試再明日留試官試取已挈眷者柳葉箭三中以上及小布四中以上未挈眷者柳葉箭三中以上修正試記事分付事命下矣臣於十八日與摠戎使臣徐有大眼同開場依傳敎試取而小布無一人入格只以柳葉箭入格八人別單書入之意敢啓傳曰知道四中五分以下至三中四分合六人直赴殿試邊三中二人直赴會試竝令政院捧傳旨此外柳禁箭二中小布三中人等各以本府所在箭竹六十箇賜給後狀聞事自廟堂行會可也
정조 15년
持平李敬臣啓曰妖宦壽賢之締結一種嗜利之凶徒爛熳和通之狀渠旣明白納招則豈可一日容貸於覆載之間乎今此酌處之命雖出好生之德意而三尺至嚴不可島縣爲收而止爲奴罪人河翼龍敢以罔測之說做作眞諺之書暗投宮禁之中欲售危逼之計究其所爲萬萬窮凶決不可一刻容貸於覆載之間請爲奴罪人金壽賢河翼龍竝令王府設鞫得情夬正王法別軍職韓光濟以遐鄕之人濫蒙恩造而其所私與結托者惟在偉簡之間矣向於丙午年間爲永興府使也永興之民以爲龍興江乃環抱濬源殿之水而適因水災潰決背流非復前日衿合弓彎之勢矣此乃所重之地則不可不爲之隄防疏導乃爲齊訴之狀於光濟光濟之題曰大江變改何可以人力治之莫非天之所廢噫嘻痛矣渠若不與凶類結爲腹心幸禍於五九月則豈可以一水之橫流直謂之天之所廢乎觀其語意則以其水之潰決爲不利於國家者而終不聽邑人疏導之請何也凡在水之不由其道者皆所當導而況此龍興之彎環於我聖祖誕降之地乎殿號濬源亦豈偶然哉江流之或湮其道者必使濬之以復其源之意若有所默定於命名之初者也言者心之聲光濟之言人皆傳之光濟之心人皆知之其不可以所居之相近知而不言矣請別軍職韓光濟施以屛裔之典近來場屋之中人欲橫流學校之間士習駭悖至於今番申溥及關西儒生事極矣溥以對讀之官捧納賄賂之說喧動一城至被猝曳之辱於通衢之中勘處以徒配者已是寬典而至於關西儒生以一時落榜之私憤招朋引類猝曳通籍之人於市肆之間以至拳之踢之而不自知其爲衣冠之恥其在防微杜漸之道其不可與申溥同勘而止矣申溥之被打者當治其受賂自侮之罪儒生之打之者當治以結黨犯分之律結黨而犯分者豈不重於受賂而自侮者乎同其勘斷而無所輕重則凡今之以下凌上者莫不欲與之同被罪罰以快一時之憤敢彼輩之情亦必在是朝家之所以治之者豈可使之適中其計哉請首倡遠地充軍脅從一竝徒配之典頃日朝參時押班監察林懋遠以爲護軍孫尙龍不有體例擧措駭然禮未及畢任自徑出事體所在不可無警責之道監臺呈課旣如是則不可置而不論請護軍孫相龍罷職之典新除授掌令任希一時在京畿仁川府任所請斯速乘馹上來事下諭答曰不允韓光濟事題語卽不過無識武弁之不嫺文字則如是驅之於罔測之科京士大夫猶不敢乃爾爾以同道之人發此惡口氣無異敲撼者然況爾啓中若不與三字殆甚於莫須有向來紛然時以宜無不知必無不知等語勒加逆罟賊帽卽朝家之所痛禁嚴斥者申溥事辱說者犯手者査出首倡竝施嚴刑定配之律同犯之類且刑且杖只此足矣況溥之徒配事件各異以考券事不卽詳陳儒生所爲該府議讞請以不以實之律若以試官擧子同律爲嫌則京儒之除刑勘配者當更爲捉來嚴刑充軍乎孫相龍事下諭事依啓
정조 15년
持平李敬臣啓曰臣以遐土弱植性又至愚只知有國不知有他若見人臣之無意於向國則雖以同其鄕士之誼實有所不暇顧而關西儒生事亦有後弊之慮故竝爲論列矣及承批旨誨責備至始知誠有所不格言有所不孚矣臣以何顔面一刻晏然於臺次乎請命遞斥臣職答曰關西儒生事無論事實之相左與否事在目下言之何妨況以近日媕婀之時能爲開口言事以惜卵之意假借固可至於韓光濟事苟有執跡之事同鄕之誼何顧而黨逆之目何等重案則以幺麽題語如是構勒一光濟不須說揆以朝家刑政此等習俗不可不痛懲且況掌憲之任乎爾則先施不敍之典使爾鄕之人知朝家禁偏黨之意以爾反隅則北路淳尨之俗可知有鄕爭之弊以此批答令政院成送有旨於道伯道內若有此等之弊自有金石之朝令隨現痛治可也
정조 15년
正言鄭冣行啓曰大靜縣爲奴罪人金壽賢以幺麽宦寺交結士夫終爲凶賊之根柢而況其窮凶極惡之語將欲潛售亂逆之心究厥罪惡萬戮猶輕情節未盡究覈輿情莫不憤惋興陽縣爲奴罪人河翼龍做出叵測之說作爲眞諺之書潛投深嚴之地欲售危逼之計究厥情狀亘古所無決不可一刻容貸於覆載之間請爲如罪人金壽賢河翼龍竝令王府設鞫得情夬正王法罪人克觀克泰以妖任之同氣凶謀逆節爛熳同參而嚴訊之下抵賴不服未克究覈未及承款王章莫伸輿情莫洩請金甲島爲奴罪人克觀古今島爲奴罪人克泰更令王府嚴鞫得情夬正王法逆賊尙魯卽是千古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典答曰不允
정조 15년
行左承旨趙心泰疏曰伏以園寢祗謁聖慕克伸鑾輅穩旋玉體萬康臣民慶忭小大同情仍念臣叨守地方獲瞻羽旄區區下情倍切歡欣千萬不自意銀臺除旨遽下於登筵之際恩諭增重感惶冞深曾未踰日訓局新命忽及於百不肖似萬不堪承之賤臣前席受符驚隕靡措伏況身佩將符班隨且密榮光所被行路動色臣是何人得此曠絶之恩渥乎噫臣之頂踵毛髮非臣所自有也從前所叨罔非踰濫而至於元戎重務初非臣夢想所到則畢竟僨誤不無幸耳然而不敢備例辭巽之計者誠以感激恩造生死向前之忱而第承宣之職近無將臣兼帶之例且資格所拘院規當遞玆敢短章仰籲伏乞聖明俯垂諒察亟命鐫遞臣承宣之任以存公格仍治臣瀆撓之罪以安私分不勝幸甚臣無任屛營祈懇之至答曰省疏具悉內遷近密記勞績也旋授元戎取周愼也然兩任有難兼管所辭承旨之任許施卿其勿辭行公
정조 15년
行左承旨洪聖淵疏曰伏以三陽開泰百祿鼎至寢園展禮淸蹕穩返臣民歡忭曷有其極仍伏念臣偏荷恩造報答蔑如罪著不職只蒙薄勘蹙伏訟愆惶懍轉深迺者千萬不意恩資遽降除旨繼下臣且驚且悚罔知攸措況臣不才無狀最居人下自來踐歷已過涯分旣無懋賞之勞實有僨誤之罪得免大何亦云幸矣匪分寵擢是豈堪承召牌儼臨趨承無路伏乞聖慈察臣不可堪之實諒臣非飭讓之情亟收臣陞秩之命以重公器以安私分焉臣無任屛營祈懇之至答曰省疏具悉卿其勿辭行公
정조 15년
持平宋煥箕疏曰伏以天佑宗祊元子誕降臣民慶忭大小同情衰癃賤臣遙切頌祝之忱臣虛名誤徹恩除屢降控免之辭再瀆淵聽竊自意違慢之咎雖或蒙聖慶之寬假而瘢釁自露必難免淸朝之譏斥則庶幾銓注不復加而微分獲自安矣去歲元月復被除命臣於其時病情沈篤無以自力於齋沐陳章久辱華銜於床玆奄奄中宜遭評彈而竟獲例遞臣之兢惶慙怵迄不能已也忽玆夢寐之外伏奉召旨以臣爲司憲府持平斯速上來者臣聞命震駴益無所容措也前者冒進之疏陳暴情實不敢飾讓掠美以誣聖明矣及承批旨垂諭諄切至以爾以先正之孫獨不念出而矯俗之義爲敎臣於是一倍驚惑愧汗霑衣直欲鑽地深入而不可得也臣本資才駑下遠不及人詞章之習亦甚蔑裂少事科場而蹭蹬無成遂至廢擧而已顧非耿介不屑而致力於實學也其於家學餘緖寧復有絲毫所得哉所叨職名萬不近似而前後寵諭非所敢承臣若不自揣分而遽欲膺命則不幾於狙猿之服冕僬僥之扛鼎乎今於恩召之下冒萬死哀籲伏惟聖慈天地父母俯察臣無可堪之實亟命刊去朝籍以重公器以安私分千萬大幸仍竊伏念曏於園寢遷奉之日以臣啓下挽章製述官此係在朝詞臣之選則臣以草萊賤品何敢自處以侍從而冒昧承當乎蹙惕徊徨終不得製進而區區微衷無路自陳泯默俟譴而已跡涉慢蹇罪戾益重寤寐惶怖經歲而不敢弛也螻蟻微臣干冒宸嚴不勝震灼怔營之至答曰省疏具悉爾懇㫌招屢勤巽牘又至況爾先正家人若念世祿之義則何如是邁邁乎卽起登途用副予意事下諭
정조 15년
檢閱李重蓮疏曰伏以園寢祗謁聖孝克伸淸蹕穩旋玉體冞康懽忭之忱大小攸同仍伏念臣起身微陋廁跡近密榮寵所及不敢言私離捨親側來寓京輦者已屢易月矣今當獻發之節益增屺岵之望一番歸覲意非不切而按例呈由義亦不敢耿耿一念結轖于中又於玆際得接鄕信則臣母素患虛勞之症又添天行之疾寒熱交攻咳喘竝作頭眩而轉側須人胃逆而飮啖全却首尾旬餘一直無減急伻屢至促臣歸視臣自聞此報按住不得忙陳短章徑尋鄕路伏乞天地父母俯垂矜憐削臣所帶之職以便救護治臣擅離之罪以肅朝綱千萬幸甚臣無任屛營祈懇之至省疏具悉爾其勿辭往護
정조 15년
辛亥正月十九日辰時上御誠正閣藥房入診李判府事同爲入侍時藥房提調李秉模右承旨徐瀅修記事官李海隣洪樂游徐有聞檢校待敎沈象奎右副承旨洪仁浩假注書趙台榮判府事李福源醫官金光國李敬培周命新安昌禧以次進伏訖福源等曰數日日候不調行禮園上勞動旣多聖體若何上曰一樣矣福源等曰王大妃殿氣候若何上曰一樣矣福源等曰惠慶宮氣候若何上曰一樣矣福源曰歲籥載新元子宮寶曆又添一籌區區下情之欣忭益不勝達氣候諸節一向平順乎上曰連爲好過矣上曰卿下鄕以後連得安過殊可幸也福源曰臣特蒙恩暇屢朔在外無事好過莫非聖念攸曁實不勝感祝之至而第許久在外前後起居之班一未得參於諸臣之後其所悵缺已無可言闕禮虧分下情惶蹙無以盡建矣上曰所辭過矣福源曰屢日勞動之餘諸節不瑕有損醫官今旣入侍使之診察宜矣上曰不必入診矣上曰卿自鄕而來邑弊民瘼之有何可聞耶福源曰臣本昏潰果無所聞而各邑還穀多少不齊或不無些少爲弊之端矣上曰昨年被災處民情何如福源曰恤典曠絶實出尋常故被災之民擧皆回蘇還不知爲災矣命大臣以下先退命書傳敎曰果川衿川水原廣州等地暗行御史鄭東觀入侍賤臣承命出與御史鄭東觀偕入進伏上曰摘奸諸邑所見何如東觀曰臣伏奉沿道邑廉察之命自果川縣露梁津至水原府新作路周復潛行詳探事情則諸邑守宰擧皆仰畏不違之天威奉行若保之德意隨事殫誠民勞以不怨至於小小弊狀則不無一二可擧者蓋果川縣昨冬新作路時赴役之民每名各給十錢而成冊錄名之際疎漏頗多或屢日赴役而不得一錢或十指不動而坐受役價此實由於邑吏輩從中染指欺蔽官長有此不均之歎衿川則六面民丁二旬使役而不過以升米盃酒一番塞責而已民田十五負之截入新路者亦不論償故前倅已遞而尙有怨聲至於監董校吏討食閭里之弊在在皆然而其中衿果爲甚果川則自官各給糧資非不另加飭勵而便成痼弊實難禁斷廣州則舊路修治事役稍易別無貽弊之可言水原則新作路皆以田夫赴役而本月旬間以官廳米四石出付幕裨及鄕所分界駄往無論新舊路較量把數差等施賞而大抵舊路修治新路開拓勞逸本自懸殊而彼此一例無所分別自香木坪至新邑南里則以米盡之故獨爲見漏頗有向隅之歎而截入之民田畓昨冬尺量之後姑不給價故民情擧切企待之意矣蓋此四邑之中守宰之董飭不無彼此之優劣民夫之使役或有勞逸之差殊而此則役有大小事有便宜不可一槪而論今承下詢只就事係民弊者略此仰達矣上曰以此擧條令廟堂謄關行會該道未及給價者給價可以懲治者懲治俾有來頭實效可也出擧條命書傳敎曰奉命在外承旨及右承旨左副承旨許遞前望單子入之待下批牌招察任命退諸臣以次退出
정조 15년
辛亥正月十九日辰時上御重熙堂左副承旨入侍時左副承旨尹行任記事官李海隣記事官洪樂游徐有聞以次進伏訖上命書傳敎曰果川晝停時待令饌需軍兵別饋酒肉所費必當甚鉅米百石以儲置米會減小邑豈比水原大邑乎此後切勿措備事分付又命書傳敎曰雖以擧行之怠忽處分今番往來輦路見之南泰嶺內外治道無異鑿山通途非比衿川設有些少不勤勞足掩罪果川前縣監洪大榮罪名特爲分揀又命書傳敎曰舟橋之制一則爲捉船許多民弊也一則爲船艙時許多經費也在前千餘船應用今定爲卅六隻其便好又當如何昨年略試之今幸又試之自此規模已就公私兩幸若其節目之詳始可以劃一成出永作金石之典凡於渡涉之行無論露梁與廣津皆當用此制昨年節目有姑待今幸後正書啓下之命此意令舟橋司都提調有司堂上知悉須卽磨鍊入啓草節目中提調一依濬川司例故員數太冗正書時依筵敎在所釐正外此費關經用之節昔之鉅萬今爲百數但旂制須有一定式度可以行之悠久亦不煩尾閭至於船人因此除積弊蒙實惠則其效又可謂不些此兩條節目釐正時最合商量處竝令知悉命退承史以次退出
정조 15년
辛亥正月十九日未時上御重熙堂左副承旨入侍時左副承旨洪仁浩假注書趙台榮記事官洪樂游徐有聞以次進伏訖上命書傳敎曰以御史筵奏宣傳官書啓觀之今番幸行時定例外別無違越被捉者而所謂被捉者亦不過有司之臣擧行之未及周思而然囚禁諸漢令畿伯分輕重勘放後狀聞自來年俾無如今遺漏之弊事申飭有司堂上又命書傳敎曰舟橋之制今番便是初行宜有賞典令本司分等別單書入上曰吏曹參議前望單子入之出榻敎命書傳敎曰陽城縣監令該曹口傳差出命退承史以次退出
정조 15년
辛亥正月十九目酉時上御誠正閣試官入侍時右副承旨洪仁浩假注書趙台榮記事官洪樂游徐有聞左議政蔡濟恭以次進伏訖濟恭曰寒威尙此未解連日勞動之餘聖體若何上曰一樣矣濟恭曰王大妃殿氣候若何上曰一樣矣濟恭曰惠慶宮氣候若何上曰一樣矣上曰今日風寒尙峭爲念卿等之行役今果無事上來殊可幸也濟恭曰聖念及此臣不勝感祝之忱矣上曰日昨拜園之時適値風勢甚大丁閣行祀至有衣服飄颺鋪席吹捲之境而及至撤享上園則便無一點風氣溫暄如春咫尺之間如是懸殊移時展省不知寒候萬歲幽宮之安穩推此可占豈非千萬之幸耶濟恭曰雖以私家言之吉地則輒以莊風爲貴臣亦陪從園上而咫尺丁閣煥寒判異萬歲吉宅於斯可驗下情不勝懽幸矣濟恭曰臣於伊日旣爲落後則大駕進發時因當承候而遽致遲滯未及周旋方切惶悚之忱而今日候班亦未進參下情悵缺雖伏承直爲還第之敎爲此問候玆敢入來矣上曰離發時予亦以未見之故有所傳諭之擧矣上曰卿果留宿新舍乎濟恭曰然矣隨處聖恩莫非河海而至以卑賤如臣之去就致煩軫念區區感祝不可勝達臣向承賜閑之敎矣若於癃廢之前得以休退歌詠聖澤則其爲終始生成之德當復如何故判書李植所居堂名揭以澤風每於去留之時作文告堂靈至謂某日當還云爾則未嘗違期臣於考見澤堂集時每切健羡故今日上來時雖未以文告之心語於堂靈曰我聖上曾有全保終始之敎非久當休退來住云矣臣之昏謬無用抑亦聖明之所俯燭者也一日在朝徒貽聖朝之羞及今退歸不但臣身爲榮其於聖上典保之德亦爲罔涯特解相職俾臣得以閑養餘齡是臣區區之望也上曰卿之筋力尙云康旺無異少壯豈或捨之當於向衰時使卿閑養矣濟恭曰古人有詩曰人生待足何時足未老偸閑方是閑臣之爵位已足犬馬之齒亦已老矣如不於此時得恩暇更待何時乎伏願體念焉上曰卿之筋力必當遐壽何必及今休退無用如是可也上曰卿之新舍有堂名乎濟恭曰以采露爲軒名矣上曰采露之稱未知何據耶濟恭曰漢明帝幸光武陵是日之夜甘露降于陵樹百官有采露之事故取此以名矣上曰今日臺啓卿見之否濟恭曰未及見矣上曰臺啓持來賤臣承命出持入命濟恭進覽訖上曰臺諫處分傳敎欲言本事而以其難言之故亦姑置之而寧有如許駭痛之事乎濟恭曰此無異於妖言飛語矣濟恭曰卽見臺臣啓本韓光濟若有罪則糾覈吞噬何不可之有而其所遣辭上逼至嚴至敬之殿宇有非人臣所敢筆之於書者以此謄諸朝紙頒示八路則驚駭瞻聆當如何哉決不可以其爲臺閣之臣有所曲恕不敍之典似涉太輕前持平李敬臣亟命刋改何如上曰依爲之出擧條命濟恭先退命書傳敎曰三書院致祭後承旨收來擧案見之六臣子孫則朴基正雖是出入三司之人其外諸家子孫之受祭者忠翼家外皆是前銜故忠臣朴泰輔家竝與前銜而無之是豈朝廷收錄之意乎此銓曹之責原擧條出給使之知悉命退承史以次退出
정조 15년
行都承旨洪明浩坐行左承旨洪聖淵坐直右承旨柳焵未肅拜左副承旨曺允大坐直右副承旨洪仁浩坐同副承旨未差注書李海隣仕一員未差假注書趙台榮仕直事變假注書沈能迪仕
정조 15년
洪聖淵啓曰來二十一日輪對日次矣敢稟傳曰後日次來會
정조 15년
曺允大啓曰來二十一日朝參日次矣敢稟傳曰停
정조 15년
洪仁浩啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 15년
洪仁浩啓曰大司憲趙宗鉉掌令鄭景祚牌招啓辭未下執義持平一員未差掌令任希一持平宋煥箕在外監察茶時之意敢啓傳曰知道
정조 15년
傳于洪仁浩曰左承旨右承旨右副承旨入侍
정조 15년
傳于曺允大曰以故縣監申奎臺臣贈職事行殿宿次呼燭宣綸矣今聞該曹言前此已贈承宣云多士齊籲之請以贈職者事或未詳耶抑意在加贈耶伊夜時召吏判使之筵退後問於多士則又何今始微稟乎加贈一款有難遽議聞其曾孫有年過五十者云贈職傳敎中以後孫調用書出仍令今日政擬入如無見窠閣臣置處人姑爲改差次次作闕擬入事分付
정조 15년
以判尹望筒傳于洪仁浩曰老病云者年至耆耋也病亦共知也判尹之無滯出代事甚訝惑問于政完此是承宣之許捧現告而然云非老非病亦非特敎則忽地混同書入於傳旨有若德色然者事雖微細大關後弊當該承旨罷職此望筒勿施
정조 15년
以吏曹參議李勉兢牌不進罷職傳旨傳于洪聖淵曰只推更爲牌招
정조 15년
傳于曺允大曰明日當由逌瞻門展拜景慕宮該房知悉
정조 15년
曺允大啓曰合辭闕啓事甚未安今日政新除授兩司諸臺竝待下批牌招何如傳曰允
정조 15년
洪聖淵啓曰明日擧動時承旨不可不備員未差之代今日政差出待下批牌招察任何如傳曰允
정조 15년
有政吏批判書洪良浩參判閔鍾顯進參議李勉兢牌不進行左承旨洪聖淵進以洪彦喆爲司諫申膺祜爲持平趙武範爲獻納張至顯爲正言沈鍷爲刑曹正郞李福源爲軍資都提調李祖承爲刑曹參判李漢豐爲右尹朴休源爲義盈庫奉事李鎭熙爲司宰奉事申應漢爲莊陵參奉宋銓爲德川郡守柳焵爲承旨
정조 15년
曺允大以兵曹言啓曰羽林衛將曺翰振身病猝重時月之內無望供職呈狀乞遞實病旣如此則宿衛領軍之任不可久曠改差何如傳曰允
정조 15년
兵批判書金文淳參判柳戇參議李夔病參知沈煥之入直進左副承旨曺允大進景福將單任東杓副護軍吳泰賢副司直李祖承徐瀅修
정조 15년
以御營廳習陣單子傳于洪仁浩曰後日次爲之
정조 15년
以宋持敬囚單子傳于洪聖淵曰昨年勒貰也付之令前特爲勿問則其後在官幾朔所謂馬政無一矯弊致有今年更爲微稟之擧寧有如許紀綱乎馬政有國所重則又況飭敎之下乎行幸所用乎如許頑蔭宜施加倍之律比之沈鉁自有輕重以此照律勘放後草記功議則區別減等
정조 15년
以刑曹啓目擊錚罪人金男才原情令禮曹稟處事傳于曺允大曰此非禮曹之所知卽不過訟理中一事移送該曹顯有推諉之跡卿之不欲當者禮判豈欲當乎卿則推考原訟出付主家斯速詳審決定思所以善出場之道事申飭主家
정조 15년
洪聖淵以弘文館言啓曰新除授副修撰尹光普時在忠淸道尼城地經筵入番事緊請斯速乘馹上來事下諭答曰依啓
정조 15년
洪聖淵以弘文館言啓曰本館上番連日闕直事甚未安修撰姜忱自鄕上來云與新除授校理李尙度李晴修撰鄭東觀竝卽牌招以爲推移入直之地何如傳曰允
정조 15년
洪聖淵以禮曹言啓曰皇壇壇上祭器等物每年孟春戶禮曹堂上奉審事定式矣今正月二十五日臣曹與戶曹堂上奉審後稟處何如傳曰允
정조 15년
洪聖淵以內醫院都提調提調意啓曰進上鍼子及諸醫所用鍼子例有三年一次造成之規而今年乃是當次之年依例精造進上後分給諸醫何如傳曰允
정조 15년
曺允大以兵曹言啓曰慶尙道安東居幼學權時衡金泉驛吏趙取璧等上言啓下本曹而限內不爲現身依定式竝勿施之意敢啓傳曰知道
정조 15년
洪仁浩以都摠府言啓曰副摠管黃昇源以文臣堂下朔試射試官慕華館盡仕出去之意敢啓傳曰知道
정조 15년
洪仁浩以禁衛營言啓曰去夜初更量幼學柳商雨本營巡邏被捉而係是士子移送秋曹之意敢啓傳曰知道
정조 15년
曺允大以舟橋司言啓曰舟橋之制今番便是初幸宜有賞典令本司分等別單書入事命下矣都廳別看役以下將校員役工匠分等別單書入之意敢啓傳曰有司堂上大豹皮一令賜給都廳朴基豐陞敍別看役丁遇泰相當職調用看役都牌將露梁別將車道吉待本鎭事無就緖邊將差送牌將李德猉吉命福韓弘賢賞加各船都監官南壽奎賞加監官金鎭觀金天五李鳳儀忠淸水營將校卜太祿等帖加加設部將李觀玄上弦弓一張賜給工匠員役管領使喚軍人等參考可據之例及勤苦次第往復戶曹分等區別施賞後別單啓下事知悉可也
정조 15년
曺允大以舟橋司言啓曰舟橋明日爲始撤排之意敢啓傳曰知道
정조 15년
洪仁浩以刑曹言啓曰因禁衛營啓辭去夜初更量巡邏被捉幼學柳商雨移送秋曹事命下矣犯夜幼學柳商雨依更數決笞三十度放送之意敢啓傳曰知道
정조 15년
洪仁浩以刑曹言啓曰擊錚罪人朴敏哲捧供啓目判付內丙戌甲申日記依渠願令政院謄給本曹稟處爲有矣渠供中政院日記之非上命不得考出云云渠言極甚莫曉此一款聞於何人委折卽爲査問草記事命下矣依判下査問朴敏哲則以爲昨年十月擊錚原情以勿施判下而伊時南鑢原情判付同爲頒下故官庭頒布時伏聞南鑢原情判付內有往復政院謄書日記論理稟處之命始知非上命不得考出故今番原情果爲書納而元無聞於他人之事云矣敢啓傳曰知道
정조 15년
禮曹啓目粘幼學韓性烈上言內辭緣復科事置之何如啓豈可一爲一否依孟意大例施行爲良如敎
정조 15년
洪聖淵以禮曹言啓曰韓光烈復科上言置之事回啓判付內豈可一爲一否依孟意大例施行事判下矣韓光烈旣有復科之命而壬辰後庭試皆蒙直赴之恩初非唱榜之科光烈今旣復科則亦當依後庭試賜第例來頭殿試使之許赴何如傳曰允
정조 15년
以京畿監司徐鼎修啓本擊錚罪人連山石致圭捧供馳啓事判付內原狀還下送爲去乎新伯辭朝後卿須傳給卽時各別詳査決處俾無更或呼冤大抵近來山訟爲道伯邑宰者惟以漫漶捱過爲事乙仍于上言也擊錚也屑越莫甚朝家替行訟官之事寧有如許紀綱乎山地相爭畿湖爲最此畿伯此錦伯時復以不決之山訟有登聞之弊其可曰盡其職乎此意竝以知悉
정조 15년
吏曹啓目粘連公州幼學李鳳緖上言內辭緣置之何如判付啓所訴雖涉猥越旣非頻有之典以亞尹一體陞秩亦有其人爲其子孫者爲親情事或似然矣依願施行爲良如敎
정조 15년
吏曹啓目公州幼學李熙周等上言內辭緣令道臣詳査實年狀聞後稟處何如判付啓依允爲旀柳明漸父年詳考京籍如無違錯口傳下批爲良如敎
정조 15년
吏曹啓目盈德居幼學朴希天等上言內辭緣令道臣詳査實年狀聞後更爲稟處何如判付啓老人之事有不可知何待該道回啓詳考京籍口傳下批以示朝家挈矩之意爲良如敎
정조 15년
吏曹啓目忠州居幼學權直膺上言內辭緣置之何如判付啓生於辛臘年用壬曆諸如此類昨年壽職皆不細究兺除良其實則八十一歲丁寧是置何必過加靳惜依願施行爲良如敎
정조 15년
漢城府啓目粘連京畿交河郡居幼學李碩宗上言內辭緣令本道各別嚴査決給之意分付何如判付啓豈特簪纓世族且是再按是道則今其墓前土地爲厥後裔者無勢力爲逆家勢家所攘奪不能俾爲守之幾何不䑛糠而仍及山地乎況作挐者非尋常平民則該邑之顧藉於如許輩致使主家之人駕前上言本事微瑣姑無論其爲霜氷之漸不可泣看兺除良京兆回啓之無一警句說話亦可謂玩愒莫甚判尹推考該守令顧護推托之罪令道伯除尋常各別嚴査狀聞而如有符同吏鄕等可刑者刑之可杖者杖之爲旀同作奸人等拿致營獄各別痛治使擧世熟醉之時知有一分可畏之端爲良如敎
정조 15년
禮曹啓目粘觀此洪州幼學鄭履元上言則其矣五代祖瀋陽死節臣故贊成鄭雷卿殺身成仁之蹟褒忠奬節之恩與三臣無異蒙四朝殊恕則旌諡之典差殊於三臣者未知當初恩典或有輕重而然曠世之後有難輕議至於不祧之請則近或有忠臣祠版特許不祧而書出特恩不載典禮上言內辭緣置之何如判付啓故忠臣鄭雷卿之精忠卓節譬如大冬窮沍亭亭獨也靑之孤松每一起想百世之下猶不禁淸風之襲人方諸吳洪尹三臣莫辨孰伯孰仲是隱則閭闕丹楔之飾祠無華諡之題已不免欠典中最欠典是去乙聞又親盡將埋其主神云爾則忠與節同於三臣恩與禮太相不侔豈非斑駁之甚乎是旀不祧之典當用於勳臣不當用於忠臣而在三臣以忠而猶許不祧則忠臣之不祧亦有舊例之可據大抵慷慨殺身易從容就義難成仁則雖無彼此其終始靡渝尤可謂吾無間然特許不祧之禮以樹天下後世之風聲爲旀旌與諡之竝施與單施間當否發遣郞官議于時原任大臣及文任館閣之臣粘啓稟處爲良如敎
정조 15년
禮曹啓目粘京畿儒生黃點上言內以和義君瓔忠節請追配賜額事云云追享賜額朝令有禁置之何如判付啓和義君之追配於是地是祠神理人情可謂俱當而可合追配者豈獨和義一人乎日前駕過露梁路出六臣祠與墓之傍移時駐蹕跳望咨嗟者久之行殿宿次不禁起感六十句侑祭之文呼燭呼寫以若曠想之心有若鄭重之典六臣固赫赫卓卓塗人耳目如錦城和義等似此節義之出於宗英尤豈不奇壯此兩人外亦多不下於死六臣者今於追配之時一體施行實合朝家奬節褒忠之政令內閣弘文館博考公私可據文蹟指一單抄斯速稟旨事分付爲良如敎
정조 15년
兵曹啓目粘連海美居幼學李宜培上言內其矣父翼成以年八十三歲僉知望特蒙天點而已爲身歿實銜不得書於木主依生時蒙恩事云云取考望單子則以益成書之音同字異除職勿施上言內辭緣置之何如判付啓渠事甚庸劣已受恩點自當題主此豈上言或擊錚之事乎其矣庸劣之罪使渠門長治之爲良如敎
정조 15년
刑曹啓目趙完國等擊錚原情勿施照法嚴勘何如判付啓竝只依啓目施行爲旀其中鳳山趙完國事大赦時渠母金大隱阿只之獨未沾一視之典者蓋因獄情之難於容議觀此完國原情渠母之毆尹女也尹之媤黨之挽解者竝男女殆至十人之多云爾則無一言任其下手或爲起疑之端是乙喩嚴飭推官出意見査實論報後狀聞事分付道臣爲旀明川呂一濟事廟堂已回啓則曰以尙無究竟殊甚訝惑係是大臣筵奏之事付之廟堂斯速決給俾無更訴之弊爲旀順天金聲玉等事縷縷煩籲何等屑越則卿等之循例捧入至請査處極爲駭然移邑設郡豈道臣所可決處之事則査處云云亦豈成說卿等推考爲旀李坪事事面異於伊時已有措辭判下者今豈可更訴原情勿施爲旀南部金昌元事稱以宮屬又稱案山直其所行惡鄰里之狀業已詳聞於該倅是隱則宥還於大赦可謂倖免焉敢鳴錚呼籲乎如許奸民不可尋常處之更加各別嚴刑逐送爲旀竹山朴敏哲事丙戌甲申日記依渠願令政院一番考閱謄給本曹稟處爲有矣渠供中政院日記之非上命不得考出云云渠言極甚莫曉此一款聞於何人委折卽爲査問草記爲旀楊根權可敎事不宥不殺一味滯囚焉有如許刑政乎後日登對時稟處爲旀杆城金載恭事士庶婦女年九十封爵與男人之加資無異則獨漏似足稱冤勘罪分揀問于該曹使卽考例擧行爲良如敎
정조 15년
刑曹啓目擊錚人李靖國依先朝受敎爲先放送是白在果所供如此上裁何如判付啓訟理曲直不難分曉則公決顧何難事名以營邑今日明日推諉爲事屢煩呼籲屑越莫甚嚴飭該道毋敢如前漫漶爲旀渠雖有至冤切迫之端但當就事論事擧其不當擧之彼隻先故登諸奏語文字此等習俗在朝紳猶可痛禁況如渠蟣蝨乎所謂世累亦已昭脫無餘官爵自如之人則尤可謂皮不存原情人段付之該道各別嚴治此後勿論山訟地訟泛及題外似此說話以爲敲撼之計者直於曺庭道庭燒火所捧原情後勿論本訟曲直加等勘罪仍卽草記或狀聞事定式施行政院該房故事該曹該道謄錄以此判付詳載以爲依此遵行之地爲良如敎
정조 15년
刑曹啓目擊錚人金思運依先朝受敎爲先放送是白在果所供如此上裁何如判付啓昨年頒示之朝禁何如則私掘二字又入於登撤之供招當該道臣守令所當依式勘處而事係昧爽以前姑置之更問本曹各別嚴飭該道俾無如前犯科本訟段亦令斯速公決爲良如敎
정조 15년
刑曹啓目擊錚人徐夫月父弼光加資之典令吏曹稟處何如判付啓加資使之今日政下批爲良如敎
정조 15년
刑曹啓目擊錚人鄭載厚依先朝受敎爲先放送是白在果所供如此上裁何如判付啓幺磨山訟如是屢煩營邑置亦無用各別嚴飭斯速決給如有更訴之弊當該地方官移送該府嚴繩爲良如敎
정조 15년
刑曹啓目擊錚人金世信依先朝受敎爲先放送是白在果所供如此上裁何如判付啓憑藉官長之威勒葬小民之山誠如所訴流弊何言令守臣斯速嚴査決處後狀聞爲良如敎
정조 15년
刑曹啓目擊錚人陳範徵依先朝受敎爲先放送是白在果所供如此上裁何如判付啓苟卽剛明決處豈有煩籲之擧乎嚴飭道伯使卽決給俾無更訴之弊爲良如敎
정조 15년
刑曹啓目擊錚人金世倫依先朝受敎爲先放送是白在果所供如此上裁何如判付啓分付道臣俾卽査處爲良如敎
정조 15년
刑曹啓目擊錚人金聖集依先朝受敎爲先放送是白在果所供如此上裁何如判付啓申飭該道斯速決給爲良如敎
정조 15년
刑曹啓目擊錚人申師模依先朝受敎爲先放送是白在果所供如此上裁何如判付啓苟卽剛明決處豈有煩籲之擧乎嚴飭道伯使卽決給俾無更訴之弊爲良如敎
정조 15년
刑曹啓目擊錚人崔春福依先朝受敎爲先放送是白在果所供如此上裁何如判付啓壓良之律邦憲至嚴嚴飭道伯斯速公決俾無更訴之弊爲良如敎
정조 15년
刑曹啓目擊錚人劉命重依先朝受敎爲先放送是白在果所供如此上裁何如判付啓壓良之律邦憲至嚴嚴飭道伯斯速公決俾無更訴之弊爲良如敎
정조 15년
刑曹啓目擊錚人李召史依先朝受敎爲先放是白在果所供如此上裁何如判付啓分付道臣斯速決給爲良如敎
정조 15년
戶曹判書李秉模疏曰伏以園寢展禮日月叶吉鑾輿穩旋玉體冞康臣民慶幸曷有其極仍伏念臣之所踐歷不可但以僥濫言也前後告身動盈箱篋而世所稱淸官要職十居八九臣是何人兜攬至此苟有省覺者存豈不知瞠然而驚慄然而懼而除輒膺命召不俟駕者非敢曰一半分堪承而然也只緣天地生成之澤濡浹肥髓塵刹圖報之念銘鏤肝腑自矢以奔走殫竭未暇乎逡巡退讓故耳縱荷聖明偏費恩造僨誤則薄勘醜拙則曲庇以內以外倖免大戾而若其無用之實亦日月所臨燭也夫豈料又誤思畀於度支之長也臣聞命悸恐歷日靡定噫度支重任也國家經費之所係民生苦樂之所懸上下損益之際難得其中輕重權衡之間易失其平定例可照而古今異宜封摏可按而出入無常以至於簿書紛氄名色繁滋一擧手一着署之末而贏縮立判從古難愼莫此職若也臣家本寒素性又昏劣自來見聞不及於錢穀平生智慮未周於運用不知九貢九賦之爲何件物事則以何幹局以何綜明平物情而塞奸竇乎今若强其所不能依樣畫葫隨人效顰一日二日馴致狼狽則臣之一身固不足恤而在朝家量材授職之方恐不容如是之太苟簡也臣若徒知瀆擾之爲罪不知冒據之罪大於瀆擾諉以已出而不思所以自處則臣雖無取人將謂何玆敢披瀝肝血冒瀆崇嚴伏乞聖上俯賜矜諒特遞臣度支之職回授可堪之人以幸國事以安微分不勝大願臣無任屛營祈懇之至答曰省疏具悉卿其勿辭行公
정조 15년
工曹判書權疏曰伏以園寢祗謁聖慕克伸鑾蹕穩旋玉體彌康欣欣相慶小大同情臣於行殿侍衛之夜忽伏奉工曹判書陞拜之命驚惶顚倒隨牌祗肅仍以都摠管陪扈入闕一宿直廬今纔歸次矣臣心魂懍惕歷日靡定惟有感涕如涌不知死所而已噫人臣受知於君上位隆而身榮者今古何限而或以才望或以勞績又或以攀援之勢薦引之力莫不有所以然之故而如臣之無才無功無勢無力空疎單寒百無肖似非獨臣自知之聖明固已俯燭抑亦一世知臣者之所共知也甲辰以前釋褐二十年名在從班跡疎朝行自分爲鄕里間冗散之物而蓋自甲辰以後八年之間春坊之榮選也銀臺之近密也亞卿之超擢也藩任之委寄也一是自天有隕臣實逃遁不得趨走承命出入班聯外面若固有之而其中則恒日悚蹙尙未知其致此之由也今此上卿之秩在官方爲八座之尊在臣身爲二資之超從前異數與天無極而實不料誤恩之又至是也夫受人一飯之惠者尙思所以報答之道令臣所叨之職所被之恩縱使糜紛磨放豈能仰酬其萬一哉臣若不顧負乘之譏不念稱塞之難而徒爲一身之榮則適足以增臣罪而累聖簡耳殿下所以曲費造化使臣致此者實若慈父之望成於幼子而才薄任重福過災生畢竟狼狽而止則秪恐仁覆之天惻然而貽悔其於公私之無補而有害何哉倉卒叨謝尙有餘愧因仍蹲冒斷無是理玆敢披露衷赤仰瀆宸嚴伏乞天地父母亟賜鞶褫以重公器以安微分千萬幸甚臣無任屛營祈懇之至答曰省疏具悉卿其勿辭行公
정조 15년
全羅監司鄭民始疏曰伏以三陽泰開百祿鼎來方社夙祈已占屢豐之上端園寢祗謁克伸無窮之孝思鑾蹕穩旋羽旄欣瞻臣民歡躍中外惟均伏況元子宮寶曆添籌尺衣漸長殿宮增嘉悅之歡宗社奠鞏固之勢此正吾東方億萬年無疆之休區區慶忭之忱自倍他人仍伏念臣過蒙曲庇之恩猥膺湖南旬宣之命將往老母便養之私計雖幸得遂離違禁闥戀結之下懷實難自抑且蒲柳先衰疾病轉甚精力頓耗剸理無望而感恩畏義不敢辭巽行將冒赴矣臣之父墳在於楊州地今番遠出益切雨露之感若蒙數日之暇可以往省而來玆敢援例陳籲仰瀆崇嚴伏乞聖慈俯垂鑑諒俾遂私情千萬幸甚臣無任屛營祈懇之至答曰省疏具悉卿其依所請往省
정조 15년
工曹參議金履安疏曰伏以天祐吾東元子宮衣尺漸長四重騰謠群生顒若四百年宗社儼然有泰盤之重臣民歡忭與歲俱新仍伏念臣年衰病痼鬼事日近昏昏床席萬念灰冷惟以僭猥職名尙在身上每有省覺若隕淵谷不意水部新命又下此際驚惶悶蹙益不知所措水部雖稱閑局佐貳之任不爲小矣在臣賤分豈當輒得而此猶姑舍今臣病狀只縷息僅存耳精神氣力殆非地上之物假使臣方爲在朝之身惟當乞骸歸死尙何以復議於官職之事乎恩除之下末由轉動臣罪萬萬至若國子峻望尤非臣一日冒居者而公然虛縻今爲六年之久哀籲屢煩聰聽愈邈徒使名器日輕天工曠廢區區廉義且未暇論聖明綜核之政恐不容若是也顧今國有大慶泰運方開矧當三陽之來正屬一初之會謂宜鼎新百度以答天休如臣僥濫首先刊汰仍正其前後違慢之罪則亦豈不爲董治官而振頹綱之一事也臣久擬更瀝肝血仰請處分而瀆擾爲懼囁嚅未發今因除旨輒敢仰首鳴呼伏乞天地父母憐而察之亟許遞臣本兼兩任施以當施之罰俾臣得以歌詠聖澤安意就盡不勝大願臣無任屛營祈懇之至答曰省疏具悉爾懇爾以世祿之裔何如是邁萬屢勤招延無意出膺愧予誠淺無以爲諭爾須亟回前執卽起上來事下諭
정조 15년
正言鄭㝡行疏曰伏以園寢祗謁聖慕克伸鑾蹕穩旋玉體冞康歡忭之忱小大惟均仍伏念臣寒門冷跡四無墻壁之依鹵姿蔑學素乏尺寸之長晩竊科第亦云倖矣況於旬日之內弟兄聯闡後先通籍榮耀已足尙何有僥倖占取更進一步之念哉迺者忝叨太廟之齋官而幸値邦慶之祗告龍光昵陪於越席恩音親承於輦路至命臺選之擬入而遽荷柏府之新除臣且驚且惶至今感怳之無地噫天地廣運無微不育聖人在上無物或遺故庸瑣譾劣之如臣兄弟者亦在造化陶鎔之中俾得接武於從班而彈冠于周行雨露生成之澤殆若偏厚於臣家者然頂踵皆恩麋粉難酬夫言責重任也臺地淸路也臣本無似最居人下則以之立殿陛而任耳目豈其所可堪也哉頃登初筵瘡疣輒出今叨薇垣惶愧冞增一肅恩命雖伸義分而因仍蹲冒有乖廉防玆敢略控文字猥瀆崇嚴伏乞聖慈特賜鑑諒亟加鐫遞以重公器以安賤分焉臣方懇免不宜贅他而竊有區區一二之淺見敢此附陳焉臣曾忝廟司之職前後朔望及大享每見撤籩時守僕輩移奉餕餘於祭器庫隔壁空間此乃太室之東頭也及當分膰之際牲肉狼藉於廟廡人聲喧聒於階庭乃於肅肅淸嚴之地反有擾擾紛雜之弊揆以事面誠極未安蓋祭物之移奉於此其來已久只以事勢便近故也今若嫌其紛聒盡移他所則奔走撤籩之際其勢亦且末由若其粢盛酒果之品雖或如前入藏而至於牲肉則移置於典祀廳庫間使之分膰於此而俾無廟庭之喧鬧似爲致敬之一端伏望詢及提擧之臣此後朔望及五享新頒定式使之依此遵行之地恐合事宜矣至於昨冬泮試事憲啓旣發堂郞俱勘則臣何必更事煩陳而第今物議諭騰久愈不平者存焉老昏之泮長雖不可深責而若其瞞弄慫慂潛售已私者卽久任兩郞官也一則子弟俱占一則姻婭盡濟而彼申溥則卽其紹介弄奸者耳榜眼一出萬口公傳而特以兩郞初不對讀故姓名不入査勘眞迹未盡綻露或因他罪而薄勘或自晏然於西麾者亦可謂倖免也已矣夫創置久任將欲修擧館規稍存紀綱而今乃未見其效反此爲弊則設置之意又安在哉且如被罪儒生李文淵則渠所畏縮謹愼宜倍他人而作此科場之悖擧畢竟脅持而圖占士習之壞悖已無可論而爲泮長者旣不能糾正其罪乃反擢取者必有所以則此豈初不知名偶然被選者乎陞庠亦國試而存拔立落泮長不能自主郞官之用手旣如彼士子之作拏又如此榜中諸人雖未必一一干私而不公之目已登臺啓則他日會圍孰肯願赴臣謂昨年陞試合製倂皆罷榜一以嚴規一以正士趨恐不可已也至若巡邏與軍校輩之不踰香橋自是尊聖廟之故典而今使數箇捕校輪回守直於泮宮之側此似有力於禁戢糾治之方而聖殿肅嚴之地章甫絃誦之所恐不合此輩之看守苟有戢治之事則館中下隷亦足擧行何必用治盜者而後可哉臣意則以爲從今以後永罷捕校待令之規實合重賢關之事例也臣無任屛營祈懇之至省疏具悉分膰之所爾言是矣依施昨冬泮試事訖可休矣晏然於西麾事臺言旣如此則雖似適然之事渠安敢不卽引義其在養廉恥之政有難任其瘝曠以久任郞除拜守令者改差今日政差代悖儒李文淵事只可言本罪而已地處之若此若彼何必云云乎昨年陞試合製罷榜事會圍之赴與不赴非朝家之所可指揮至於罷榜似過矣數介捕校輪直泮宮之例事當初必有法意矣爾其勿辭察職
정조 15년
辛亥正月二十日巳時上御重熙堂左承旨右承旨入侍時行左承旨洪聖淵右承旨李晩秀右副承旨洪仁浩假注書趙台榮記事官洪樂游徐有聞以次進伏訖上命聖淵等書各該司上言回啓判付訖命書傳敎曰政官牌招開政又命書傳敎曰近聞詞訟之任多老病之人勢難行公云刑曹漢城府堂上中老病人許遞今日政以在京無故人差出命退承史以次退出
정조 15년
行都承旨洪明浩坐行左承旨洪聖淵坐右承旨金履正坐直左副承旨柳焵坐右副承旨洪仁浩坐直同副承旨柳文養坐注書李海隣仕一員未差假注書趙台榮仕直事變假注書沈能迪仕
정조 15년
上詣景慕宮入齋室後內閣政院玉堂藥房口傳問安答曰知道
정조 15년
洪仁浩啓曰禁衛營將宮來言今日本營軍兵日次私習云矣敢啓傳曰知道
정조 15년
傳于洪仁浩曰侍衛軍官毛具
정조 15년
傳于洪仁浩曰大臣有司堂上舟橋司堂上禮曹判書前水原府使水原府暗行御史入侍
정조 15년
傳于洪明浩曰吏曹參議前望單子入之
정조 15년
傳于洪明浩曰承智前望單子入之待下批牌招察任
정조 15년
傳于洪仁浩曰水原果川校吏成冊依此施賞事分付畿營衿川以如拳大蕞爾殘邑承前倅不事事之餘殫心盡力於半凍半泮之氷程所過道路無非泰嶺峻坂而其所坦坦勝於果川廣州該倅之爲人近來年少蔭官中初見心常奇待之今番擧行益驗前見之不爽該縣監尹光垂爲先內下弓子一張賜給令道伯卽爲親授於客舍殿庭後狀聞事下諭
정조 15년
洪仁浩以弘文館言啓曰本館上番連日闕直事甚未安副校理趙鎭宅卽爲牌招入直何如傳曰連日跋涉之餘使之明日入直仍行博考坐起可也
정조 15년
柳文養以備邊司言啓曰卽見上米廛市民裵千得等上言則以爲南門內米商坐市處卽上米廛字內也自本廛依例收稅矣中間牟利之類爲防納稅穀都庫貢米之計聚黨作藪自稱契號而南來駄卜要路勒執貢下各穀夤緣竝吞坐市收稅任意直捧後只以如干除給本廛矣壬辰秋渠等防納之罪綻露後刑曹革罷契號只存坐市使之依前應稅於本廛而翌年癸巳罷契人將圖設廛而因本署報狀備局題辭設弊防禁庚辰年以新設廛契嚴加禁斷事因廟堂陳達嚴飭矣至丁酉竟得其契號之稱私設契號邦禁至嚴且本廛市民擧行國役專靠於字內收稅而從此失業實有難保之患伏乞罷其契號仍其坐市使本廛如前隨入隨稅事伏蒙天恩爲辭矣米廛之字內收稅通行之例也廛契之無得創設自有禁令而所謂南門米契之設初非本司所許不過平市署之決給則其爲當罷自不難辨而特以行之已久向來詢瘼草記時略陳曲直姑請置之矣今此更籲雖極猥屑原其情則出於積鬱且其防納都庫之弊亦非誣飾一依舊法南門米契則罷其契名只令坐市上米廛收稅則所當許其隨入隨稅而若不定額終必紛紜以當初酌定三十五兩之數永久遵行事分付該署何如傳曰允廛契之自平市署惟意設置可謂前所未聞況貢契之新創若有自下擅便者有通編新定律名又況廛契之無端新創乎詳考年條如在今後當該提調施以罷職之典草記不爲措辭論勘有司堂上亦爲推考可也
정조 15년
金履正以壯勇營言啓曰本營旗牌官之爲役與知彀官無異而知彀官則以別抄加設久勤一窠還減窠移屬壯勇衛則以別軍職久勤窠移屬而獨於旗牌官尙無久勤者實緣窠窄矣今則事知之每都目遷轉窠一內禁軍久勤減除之代俱是元窠之外旗牌官久勤不過是移此補彼則別無相妨於應遷之窠就此中一窠屬之旗牌官使之每都政遷轉之地事分付兵曹何如傳曰允
정조 15년
金履正以御營廳言啓曰今正月二十一日景慕宮展拜時依兵曹節目集春營入直軍五十名新營入直千摠具明遠領赴于訓鍊都監都領陣該入直哨官楊宗潤率該哨標下軍七名仍爲入直東營入直軍三十名除出入直把摠申協率領宮大門外把守而竝待標信出用解嚴後各還本處入直之意敢啓傳曰知道
정조 15년
洪仁浩以義禁府言啓曰時囚罪人宋持敬照律勘放事命下矣宋持敬傳敎內昨年勒貰也付之令前特爲勿問則其後在官幾朔所謂馬政無一矯弊致有今年更爲微稟之擧寧有如許紀綱乎馬政有國所重則又況飭敎之下乎幸行所用乎如許頑蔭宜施加倍之律比之沈鉁自有輕重以此照律勘放後草記功議則區別減等罪取考律文則大明律廐牧條有曰凡養療馬牛不如法者杖一百大典通編雜令條有曰供俸御用之物加二等推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣宋持敬杖一百加二等杖七十徒一年半定配而其十三代祖益孫靖難功臣云功減一等杖六十收贖告身盡行追奪忠淸道淸州牧栗峯驛徒一年定配而以傳敎內辭意具罪目依例發遣府羅將押送配所何如傳曰允定配則過矣分揀可也
정조 15년
洪仁浩以義禁府言啓曰宋持敬功減一等杖六十收贖告身盡行追奪徒一年定配事草記批旨內定配則過矣分揀可也事命下矣宋持敬定配則分揀杖六十收贖告身盡行追奪之意敢啓傳曰知道
정조 15년
持平申膺祜啓曰請爲奴罪人金壽賢河翼龍竝令王府設鞫得情夬正王法新除授司諫院司諫洪彦喆時在江原道春川地請斯速乘馹上來事下諭答曰不允下諭事依啓
정조 15년
水原府使金思穆啓本擊錚罪人北部居幼學金有聲捧供馳啓事判付內令山在官從公決給之意分付事回諭爲良如敎
정조 15년
行都承旨洪明浩坐行左承旨洪聖淵坐右承旨金履正坐左副承旨柳焵坐直右副承旨洪仁浩式暇同副承旨柳文養坐直注書李海隣仕直一員未差假注書趙台榮仕事變假注書沈能迪仕
정조 15년
金履正以都摠府言啓曰今日入直內三廳武兼禁軍及軍兵等中日習射請出標信傳曰知道
정조 15년
金履正啓曰禁衛營將官來言今日本營軍兵日次私習云矣敢啓傳曰知道
정조 15년
金履正啓曰御營廳將官來言今日本廳軍兵日次私習云矣敢啓傳曰知道
정조 15년
傳于洪明浩曰忠淸監司留待
정조 15년
傳于洪仁浩曰忠淸監司入侍
정조 15년
傳于洪明浩曰回榜人入侍
정조 15년
以京畿監司徐鼎修狀啓壽進宮宮任及作俑人竝令該曹査出嚴繩事傳于洪仁浩曰法禁久則稍弛近來操切不懈於令初諸凡各宮房圖署牌子之原式外襲謬之弊屢加申禁意謂令行禁止觀此狀辭萬萬可駭宮房之圖署無異各司印信故收聚內莊俾不得容奸則渠輩之又作此罪亦何異於僞踏乎當該次知中使令該府嚴問捧草供以聞首宮任及同情諸任亦令該曹捉來爲先以朝禁之下犯用圖署一款及聽囑於何處受賂於何人而竝與居宮紹介委折一一嚴覈捧供以聞應問各人一體捉來取招如不直招亦竝嚴杖得情事分付該縣監已自仗斧捧銊之時稔知爲人之極諄勤甚透徹近聞治績之亦瞭然矣能爲此奉行朝令之擧極爲可尙待本事出場當有示嘉之典先令該倅知悉無論眞箇圖署僞造圖署犯禁則一也此邑若此則他邑可知亦令廟堂申加嚴飭諸道匿不以聞從後發覺者守令姑舍是道伯難免其責以此措辭分付
정조 15년
以京畿監司徐鼎修狀啓加平郡守安廷鐸罷黜事傳于洪仁浩曰令該曹口傳差出
정조 15년
吏曹口傳政事以成彦霖爲加平郡守
정조 15년
洪聖淵以禮曹言啓曰永禧殿春奉審修改酌獻禮當次之年則酌獻禮前奉審修改已有前例矣依定式臣與戶曹判書臣李秉模今正月二十二日同爲進去奉審後稟處何如傳曰允
정조 15년
金履正以兵曹言啓曰依下敎今番摠戎廳買取前營將沈默之猩氊甲冑一部良人李泰岳李弼得市民鄭興臣等猩氊筒箇合三部嚴飭該廳使之推來各其本主處一一還給之意敢啓傳曰知道
정조 15년
金履正以備邊司言啓曰副司直愼基慶上疏有草記之命矣取見其疏本則其一園幸定例舟橋爲第一件事也大抵私船不過七十餘隻兩湖稅穀專以私船載運而穀多船少或至三運稅穀畢納後散之各處民人商賈之雜物必於江氷未合前運致然後都民賴以生活今若以私船造舟橋則正二月留待京江回鑾後始乃離發則稅穀再運必犯九十月公稅愆期都民計活可謂罔涯湖西初無海倉捧稅露置若不趁載則腐傷耗縮勢所必至至於嶺南漕船六十隻一番運稅後閑繫無用今若移屬京江使之運稅又當舟橋則跨江成橋萬全無弊而七百沙格亦爲役軍則事半切倍漕運經費又減十二事也嶺南漕船之屬之京江外間此論其來久矣今此論列雖不無意見舟橋規模今已完就新成節目又將啓下續續改制非所可論置之其一水原新治生民契活不如舊治依松都例將校吏卒自朝家區劃錢米以爲朔料之資則此實奠居之長策也至於軍兵無論馬步富實者圖免貧殘者充額嚴飭本官老弱一倂沙汰以富實丁壯者充代以爲備陰雨之計雖以壬丙之難言之秋義使之倡義樹勳光敎山之殱胡立功此皆本府往蹟之卓異宜加褒贈之典以爲聳勸之道且新邑卽京師屛翰四面受敵之處則此宜築城而地皆沙土依古版築之制廣其址臺堅其搗築以莎覆之則其所完固勝於石城若雜以三物交築則其固尤倍事也將校吏卒在所當恤而錢米朔料猝難創開軍兵之無論馬步富實丁壯者充代言甚切實以此嚴飭本官隨闕隨補俾有實效秋義使禹性傳之倡義光敎山金俊龍之殲胡野乘輝暎父老尙傳贈秩之已應諡法者特命節惠未及正卿者加贈贈諡實合聳勸之道至於築城便否姑待後日更爲商量爲宜其一果川處於孔道邑況冷薄無以支堪而況今園幸直路亦由此邑責應等節比前尤別故前前縣監爲慮雖支之狀特給稅外權復四十結俾爲資生之道及其遞歸遷就未施一依前令尹之劃給使貧殘吏輩賴以支保事也前縣監之以權復四十結劃給吏輩實爲善政至今遷就未知何故申飭道伯關問該邑從長擧行之意分付其一東北民人多以魚商爲業遠賣京廛以資其坐矣近自朝家特軫東村新接民安保之道俾作東北魚商旅客主人每駄捧其煙稅以爲資生而猶爲不足作黨留待於樓院及興仁惠化之門凡魚商之自東北來者驅入於渠家勒定廉價爲害孔酷故以魚爲業者日漸稀罕宜令廟堂推給節目一依初定式使魚商輩計給煙稅任渠和賣事也朝家之特軫東村民人俾作東北魚商旅客主人捧其稅錢則恩至厚也民人輩壑慾無厭勒定廉價商賈失利此已萬萬可痛年前因魚商擊錚自秋曹覆啓使之稅錢依式準收物種任其和賣成給節目於魚商處而民人輩勒奪裂破依舊爲都庫之習已啓下之後不有法令如是作挐雖謂之亂民未爲不可申飭秋曹京兆民人輩所裂節目更爲謄給於魚商處而稅錢則依定式授受魚物則一任其和賣之意兩隻處嚴捧侤音俾息爭端恐不可已其一年前革罷陳告之法而到今時日稍久其弊漸開四一之賞皆出於吏胥籠利之計始於施賞之際專爲憑公營私年久轉賣之後反謂不合於施賞勒令還推以爲侵漁索賂之階施賞推賞俱爲民弊自今以後除非經費衙門至於閑漫各司則田土有無無甚緊關所謂陳告之法四一之賞益加申飭而至於曾所給賞年久轉賣已作民田則置之勿推未及施賞之類一切勿論事也施賞推賞俱爲民弊所論誠然所謂陳告之法四一之賞依前嚴禁而曾所賞給置之勿推未及施賞一切勿論竝依疏辭申飭各道爲宜其一明川之昨年水災前古所無民戶漂沒田畓沙覆殆無餘地故大臣筵奏無論田稅身布竝限一年全數蕩減而邸吏與邑吏輩敢爲染指之計稱以田稅布則勿爲蕩減云誣告官長刻期督捧竝與漂沒之戶而侵族及隣故本邑民人來訴廟堂則以勿捧之意行關本道而關會未下去之前稅已畢捧留置邸人家云本邑田稅布特依當初蕩減之令出給本邑事也明川之一年給復聖意憐其蕩析施以特恩則田稅身布當入於竝爲勿捧之中而田稅布之督捧漂戶運置京邸外方擧行未得其宜旣來之稅布若令還送則徒爲邸人輩幻弄之資實惠則必當不及於民人使戶惠廳依數捧入今年當捧田稅布特令勿捧則不過以此換彼在本州之民爲惠大矣分付該道及戶惠廳爲宜其一我國田畓合爲一百三十九萬七千餘結零而其中雜頉爲四十九萬餘結則外邑隱結皆在雜頉中此若改量則漏結査得而元結雜頉一竝改量則其間幻弄無所不至迺者重臣筵奏至令畿邑與三南次第改量若使列邑量田皆如居昌則初不如不爲也蓋其量田專屬吏校故校吏官屬之田畓則古之一二等降爲五六等窮班殘民之田畓則古之五六等陞爲一二等至於富民之土則受賂低仰旣以改量多得隱結則事宜加錄於元摠而乃反掩置猶畏民言各面賜以一結二十卜名謂遊結不計有弊惟願改量當此改量之初必有懲勵之道然後列邑量田大有益事也居昌量田果如疏論則事之痛駭莫此爲甚而遠外傳聞有難準信申飭該道道臣詳察以處爲宜其一淸北之今年海溢沿邊被災無處不然而未有甚於郭山宣川定州等邑也昨年大歉之餘又此失稔全無所收而催科日急故民間騷擾舊還姑爲安徐事也本道昨年舊還已令勿捧不當更爲覆啓其一義州楊下鎭居民一自陞鎭以後稍稍流散目今見在者不過十戶不成貌樣故以倉嶺場移設鎭下使之征稅而鎭民不過十戶許多商賈無以住接旋卽中止移場救弊非所可論別設邊將無甚關係罷去鎭號更置別將招集民人此爲實邊之上策事也楊下鎭之罷去鎭號更置別將前後廟議每患參差尙今因循姑俟後日次對更爲商確以決何如傳曰允
정조 15년
金履正以訓鍊都監言啓曰依下敎辛亥回榜人朴好成處宴需米三石木綿正疋依例助給之意敢啓傳曰知道
정조 15년
金履正以禁衛營言啓曰依下敎平壤府回榜人朴好成處宴需米三石木綿五疋考例助給之意敢啓傳曰知道
정조 15년
金履正以御營廳言啓曰平壤居回榜人朴好成處宴需米三石木綿五疋依例助給之意敢啓傳曰知道
정조 15년
洪聖淵啓曰奉常寺官員以都提調意啓曰東籍親耕田所種九穀先農祭後卽爲起墾付種之意敢啓傳曰知道
정조 15년
柳焵以賑恤廳言啓曰中部漢原東邊契任掌鄭五壯今月十九日本洞路傍得今年生遺棄男兒同里居良人李光得欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 15년
刑曹啓目粘連擊錚罪人朴敏哲各別嚴刑遠地定配何如判付啓後勿如是之意嚴飭後刑推懲礪放送爲良如敎
정조 15년
刑曹啓目粘連朴弼寬擊錚原情內辭緣事非四件而肆然鳴金者極爲猥越從重勘治之意分付何如判付啓井田尙矣限田卽最近古之制三代之下東漢惟行之豪右之兼竝終難禁抑渠供中庄土以三十結爲準奴婢以三十口爲定云者言非不好而未講措施之策經頒分限之令反不無驛騷之歎兺除良收布云云尤非容議竝置之爲旀結弊也僞譜也屠牛也斫松也係是應禁之事此四條兺抄出申飭諸爲如敎
정조 15년
刑曹啓目朴麟瑞各別嚴刑期於得情洪獻猷段方在江郊延壽崗朴尙安段俱已下鄕云竝自臣曹卽爲捉來嚴加盤詰卞泰觀段待本事決末從重勘處何如判付啓所踏者旣非圖署着條時關由中使等則首宮任段比原定律名似當減等而受囑言於中使者渠也樂善君房土地雖屬於其矣所營宮房如打量與査出等事當具有由入啓乎本自備局枚擧行會焉敢以着條牌子知悉於該邑公兄乎此是舍音差柴穀催促外事則其爲犯禁一也宮房凡事中使主管今番事端非宮任之擅犯當該宮任爲先除名首任更加嚴杖照律草記爲旀次知中使段曺壽喆係是新入不辨頭緖者觀於渠供以金德九納招壽喆放送所犯雖與圖署牌子有異發覺之後不可不嚴處卽其陰竹地中使金德九徒配以懲他宮房爲旀干連各人等自本曹分等各別照律嚴勘爲旀張胤祚不喩一名咸均身段似此非理士地之訟前此渠名之屢換登聞非止一再乙仍于向下判辭何等截嚴則又復犯科可謂亂民中無良者前後變名改稱作奸非理之訟罪狀一一取服後嚴刑遠配爲旀洪鐸輔段聞是逆增之壻則凡於妻家事宜有若浼之心是去乙乃反看作渠之物不買而買致此葛䕨究厥所爲萬萬痛惡卽爲捉來作奸委折嚴杖取招草記萬一隱諱移送該府嚴刑得情爲旀洪獻猷之身爲士子名登如許不潔之訟案亦甚痛駭各別嚴治爲旀宮房所謂圖署近皆內莊不得售奸乙仍于致有今番踏條之擧條之大小宮各不同外邑守宰之莫辨其孰是圖署孰是着條不是異事圖署則本以篆字刻之此後段各宮房條以楷字刻頒俾無眩於分別之弊枚擧此意自本道嚴飭諸道曉諭列邑以楷條踏送者除非微細應爲之事切勿聽施事定式施行爲良如敎
정조 15년
持平申膺祜啓曰請爲奴罪人金壽賢河翼龍竝令王府設鞫得情夬正王法答曰不允
정조 15년
辛亥正月二十二日辰時上御重熙堂都承旨右副承旨入侍時行都承旨洪明浩右副承旨洪仁浩記事官李海隣記事官洪樂游徐有聞以次進伏訖上曰回榜人入侍可也賤臣承命出與回榜人朴好成偕入上曰筋力必難强步子孫中如有隨來者使之扶腋入來可也好成入庭訖引儀唱四拜上曰老人筋力似難四拜只爲再拜可也仍命宣醞訖上命進前好成進前上曰年今幾何好成曰八十三矣上曰爾之子孫幾何好成曰一子而有六孫矣上曰所食何如好成曰一日不過五合飯矣上曰何當下去耶好成曰明將發行矣上曰分付三營門優給宴需依卽日唱榜例令司僕給馬又給內吹一牌可也命退諸臣以次退出
정조 15년
辛亥正月二十二日辰時上御誠正閣忠淸監司入侍時左副承旨柳焵右副承旨洪仁浩假注書趙台榮記事官洪樂游徐有聞忠淸監司朴宗岳以次進伏訖上命宗岳進奏職姓名訖上曰方面之任孰非不重而至於本道素是士夫之鄕又況近來人心擧懷畏怯豈不可悶乎顧今所勉惟在於使本道士民安其業樂其生而已其餘威生於廉明生於公何足更勉而卿須念及家聲無或泛忽益復另念爲之可也仍命宣諭訖命宗岳先退上曰左承旨入侍出榻敎上曰莊陵參奉申應漢入侍出榻敎賤臣承命出傳行左承旨洪聖淵莊陵參奉申應漢承命進伏命應漢進奏職姓名訖敎應漢曰爾於故縣監申奎爲曾孫乎應漢曰然矣上曰奉祀孫誰也應漢曰臣之從姪光烈是也上曰汝家宗孫年紀未滿云故特命以汝除職矣强近之親有立朝之人乎應漢曰持平臣膺祜爲十寸兄也上曰駕過六臣之墓予懷曠感呼寫祭文將欲致祭適者齋儒際此呼籲事不偶然益覺爾祖之建白實多有賴故特有收用之命而汝之除莊陵參奉尤爲稀異爾須克念乃祖事至如修掃等事益加殫誠可也命應漢先退命仁浩書傳敎曰各宮房營門衙門土地折受之法卽故相柳成龍一時權宜之奇略蓋壬辰之後疆界混淆主客難分因是而豪右兼竝公用日蹙故相建白此制使來告者給所告之土以其稅付公此所以有折受之名也到今過壬辰爲二百年壃界已定主客折受稱號之尙此循襲已萬萬無義竝與屬稅之法而中間抛棄名以折受則輒許免稅卽常所切慨者但元結外折受丙申以後果無別例賜與於宮房而最是元結折受之爲弊亦與別給何間然不究給代之需先罷折受之制反有公私俱疲之慮未免因循度日每一思惟多負初心至於四口一賞之法加畊移屬之請或設法而防之或申諭而禁之杜奸弊如杜鼠冗法愈密而奸益滋甚至有今日畿伯以宮房圖署事登聞之擧擧一足可反三宮房如此則營門可知營門如此則衙門可知如是之際邑受其弊則民之受困特次第事也宮房憑藉之弊纔因畿狀有別下飭敎於諸道者而若以營門言之壯營新出安知無射利之徒藉賣之擧乎以衙門言之則如年前與近來干科之數司亦已綻出現露則以不飾簠簋之義雖不必索言追提而外此之如此不難知也大抵折受云者折以給之使各受去之意則不待稟裁徑先行會京外寧有如許國綱乎自今申加嚴飭無論宮房營門衙門及朝臣別賜與以土地爲名者折給公文若無入啓與啓下等語者該守令報于巡營自巡營隨卽狀聞事令廟堂分付諸道仍令揭板常目以爲悠久遵行之地命退承史以次退出
정조 15년
行都承旨洪明浩坐行左承旨洪聖淵坐右承旨金履正坐左副承旨柳綱坐右副承旨洪仁浩坐直同副承旨柳文養坐直注書李海隣仕直一員未差假注書趙台榮仕事變假注書沈能迪仕
정조 15년
藥房提調李秉模副提調金履正啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 15년
王大妃殿惠慶宮中宮殿藥房口傳問安答曰知道
정조 15년
洪仁浩啓曰合辭方張之時兩司無詣臺之員事甚未安除在外外未肅拜呈告人員竝卽牌招何如傳曰允
정조 15년
以正言鄭最行牌不進罷職傳旨傳于洪仁浩曰只推
정조 15년
洪仁浩啓曰假引儀朴孝源招致本院更爲試才則呼唱之時聲澌如前猶未通暢贊儀李昌郁薦主假引儀金復行依下敎出付該府勘律朴孝源亦當重勘而本院請推之外無他可施之罰何以爲之敢稟傳曰雖在新定式之前猶不敢乃爾定式之初以口不發聲者薦擬萬萬駭然當該薦主引儀爲先汰去依定式重勘當該引儀汰去贊儀拿處該曹堂上從重推考
정조 15년
以慶尙監司李祖源啓本老人歲饌題給事傳于柳焵曰百歲老人加給
정조 15년
玉堂前望單子入之校理尹致性朴奎淳副校理李義鳳修撰朴基正金翰東副修撰申馥落點
정조 15년
洪仁浩以備邊司言啓曰會寧開市旣已完畢令槐院撰出回咨別定禁軍騎撥下送于灣府使之轉給鳳城將處以爲轉送北京之地何如傳曰允
정조 15년
洪仁浩以刑曹言啓曰宮任朴麟瑞更加嚴杖照律草記張胤祚屢次變名非理好訟之罪各別嚴査取招事命下矣朴麟瑞嚴杖一百後取考律文則大典通編雜令條有曰各宮房非導掌差汰柴穀催運而以圖署牌子侵責京外者該宮首任刑配依此律施行刑推後配則收贖張胤祚處加査問則其招以爲本名卽志元而五六年前以胤祚偶然改之丁未年持關文開梁次下往永興地以關文刀擦增減改書罪定配泰川時渠則未及上來渠弟得漢以渠名代往配所昨秋蒙宥後仍居其地渠又於昨年以全州灌漑事名登文案故今年正月果以載均改之且以貧窮之故多負他人債物種種被捉法司云矣渠以奸細之徒屢變名字出沒京鄕非理作奸之狀非止一再而又況被配時以弟替送尤極狡慝諸般罪惡俱已自服依判下各別嚴刑遠地定配之意敢啓傳曰知道
정조 15년
禁府啓目通禮院贊儀李昌郁原情云云傳旨內辭緣泛稱遲晩刑推得情何如判付啓引儀之事贊儀豈敢曰不知而稍與薦主有間兺除良渠於昨年慶禮有承傳承傳姑未收用豈令與本職見落乎特從寬典之寬典取考事目律名以公罪區別功議草記勘放爲良如敎
정조 15년
洪仁浩以義禁府言啓曰前假引儀金復行依定式重勘事傳旨啓下矣金復行今方拿囚而取考新定式則呼唱引儀誤薦薦主施以制書有違律事載在矣金復行依定式以制書有違律決杖一百後放送之意敢啓傳曰知道
정조 15년
司謁趙廷舜手本別監李坐爲先除下後其代有根着伶俐可合人擇差事判付內渠子前後所爲卽一賊漢觀勢欲移送捕廳嚴治則渠有何氣身又犯此等之罪乎李坐段令兵判決棍七度降定騎兵軍士
정조 15년
司謁趙廷舜手本別監李壽昌文禧孫徐敬植爲先除下後其罪狀令攸司從重科治事判付內近來差備別監輩舊習稍稍效尤似此犯科尾相績焉極爲痛駭竝只除名令兵判從重決棍草記內局提調如有風力此等之事豈敢如是登徹況有年前出擧條定式之事則又焉敢若此提調推考首醫從重推考此後定式外以行下分付等事使用者提調難免其責嚴飭該院裂破紅衣者渠廳以前別軍職韓處中指告亦令捉來嚴棍處身不謹罪降定排設房軍士
정조 15년
辛亥正月二十三日午時上御重熙堂右副承旨入侍時右副承旨洪仁浩假注書趙台策記事官洪樂游徐有聞以次進伏訖上命書傳敎曰歲首綸音申申於勸農二字上端之祝一心憧憧而凡系人謀之屬於備豫者不可泛忽見今分糶當其時也諸道應加分及狀請加分外法外加分今年則拔例嚴飭無或犯科待畢分分遣御史或文備郞抽栍摘奸御史臨時抄啓事令廟堂知悉上曰此傳敎卽爲行會諸道事分付備邊司可也命書傳敎曰館中博考坐起爲之云副校理徐榮輔方參閣坐事勢相妨與在外人許遞未差之代前望單子入之待下批牌招察任命退承史以次退出
정조 15년
行都承旨洪明浩坐行左承旨李祖承坐直右承旨金履正坐左副承旨柳焵坐右副承旨洪仁浩坐同副承旨柳文養坐直注書李海隣仕一員未差假注書趙台榮仕直事變假注書沈能迪仕
정조 15년
金履正啓曰禁衛營將官來言今日本營軍兵日次私習云矣敢啓傳曰後日次爲之
정조 15년
金履正啓曰御營廳將官來言今日本廳軍兵日次私習云矣敢啓傳曰後日次爲之
정조 15년
洪仁浩啓曰明日次對兩司當爲進參除在外外呈告人員竝待開門牌招何如傳曰允
정조 15년
傳于柳文養曰左承旨入侍
정조 15년
洪仁浩啓曰問啓事命下矣問于前承旨洪聖淵處則以爲俄者入侍有命臣忙着冠帶趨詣閤外而行步鈍遲未及於殿座之前莫非臣稽緩不敏之罪惶懍震越不知所達云矣敢啓傳曰聞其事實司謁亦有罪當該司謁趙廷舜從重推考
정조 15년
承旨前望單子入之李祖承落點
정조 15년
以校理朴奎淳副校理李義鳳牌不進罷職傳旨傳于柳文養曰只推
정조 15년
洪明浩以禮曹言啓曰大報壇祭享每年三月上旬內擇日擧行事定式矣吉日令日官推擇則來三月初八日爲吉云以此日定行而初雖以親祭磨鍊亦多有攝行之例今番則何以爲之乎敢稟傳曰攝儀
정조 15년
柳文養以吏曹言啓曰因老職各人等上言本曹回啓判付內老人之事有不可知何待該道回啓詳考京籍口傳下批以示朝家絜矩之意事命下矣卽接漢城府移文則折衝朴萬重幼學金世仁幼學成再春幼學崔昌興良人朴庚寅幼學盧瑜馬兵全有輝折衝沈尙頎良人李旕金幼學康壽泓族親衛李錫苾嘉善姜善伯幼學金載弘幼學金時昌僉知朴宗國僉知朴重赫等年歲俱無相左云竝依判付加資單子口傳書入而幼學朴相龜僉知柳象星嘉善朴泰成等年歲竝皆差誤勿施何如傳曰允
정조 15년
金履正以兵曹言啓曰五衛將韓得良除授在外過限未上表依法典改差何如傳曰允
정조 15년
金履正以兵曹言啓曰以司謁趙廷舜手本別監李壽百文禧孫徐敬植爲先除下其罪狀令攸司從重科治事判付內近來差備別監輩舊習稍稍效尤似此犯科尾相續焉極爲痛駭竝只除名令兵判從重決棍草記內局提調若有風力此等之事豈敢如是登徹況有年前出擧條定式之事則又焉敢若此提調推考首醫從重推考此後定式外以行下分付等事使用者提調難免其責嚴飭該院裂破紅衣者渠廳以前別軍職韓處中指告亦令捉來嚴棍處身不謹罪降定排設房軍士事命下矣依判下李壽百文禧孫徐敬植韓處中等各決棍十五度後韓處中降定軍士次出付排設房事知徐敬一一體決棍十五度之意敢啓傳曰知道
정조 15년
金履正以兵曹言啓曰以司謁趙廷舜手本別監李坐爲先除下後其代有根着伶俐可合人擇差事判付內渠子前後所爲卽一賊漢觀勢欲移送捕廳嚴治則渠有何氣身又犯此等之罪乎李坐段令兵判決棍七度降定騎兵軍士事命下矣依判下李坐決棍七度後降定騎兵軍士之意敢啓傳曰知道